ایچیسن کالج

پاکستان کا مشہور تعلیمی ادارہ۔ لاہور کا یہ کالج مدت تک چیفس کالج کے نام سے موسوم رہا۔ یہاں ایف اے تک تعلیم دی جاتی ہے۔ نیز سیئنر کیمرج تک کا بھی انتظام موجود ہے۔ اس کا کالج کا آغاز 1864ء میں ہوا تھا۔ انگریزوں نے محض لاہور ہی میں نہیں بلکہ اجمیر ار کاٹھیاواڑ میں بھی والیان ریاست اور رؤسا و امرا کے بچوں کے لیے تعیم کے لیے خصوصی ادارے بنا دیے تھے۔ پنجاب میں پہلے پہل ایک سکول قائم کیا گیا جو پہلے پہل انبالے میں رہا۔ پھر لاہور اور مال روڈ پر چیف کالج کی عمارت تعمیر کی گئی۔ کالج کا موجودہ نام پنجاب کے سابق انگریز گورنر چارلس ایچیسن کے نام پر رکھا گیا۔ 

اس کا سنگ بنیاد 3 نومبر 1886ء کو لارڈ ڈفرن نے رکھا۔ قیام پاکستان کے بعد یہ والیان ریاست کے لیے مخصوص نہ رہا تاہم یہاں وہی بچے تعلیم پاتے ہیں جن کے والدین ذی حیثیت ہیں۔ عہد غلامی میں اس کالج میں ہر بچے کے لیے دو دو نوکر، گھوڑے اصطبل کا اہتمام کیا جاتا تھا۔ اب اس طبقہ داری میں خاصی کمی آ گئی ہے۔ پاکستان کی کئی نامور شخصیات نے اسی کالج سے تعلیم حاصل کی اور دنیا میں نام کمایا۔

مزید دیکھیے
 میجر جیفری ڈگلس

بیرونی روابط 
 ایچی سن کالج کی ویب سائیٹ

ایچیسن کالج
پاکستان کے درسی ادارے
پاکستان کے کرکٹ میدان
پاکستان میں اسکول
پاکستان میں نجی اسکول
تعلیمی ادارے
فضلا ایچیسن کالج
لاہور کی جامعات و دانشگاہیں
لاہور میں تعلیم
مال روڈ، لاہور
برطانوی ہند میں 1886ء کی تاسیسات
کامنز زمرہ جس کا ربط ویکی ڈیٹا پر ہے
لاہور میں اسکول
Short description is different from Wikidata